cyanic-selkie/wikianc huggingface dataset:
ประเทศสโลวาเกียในพาราลิมปิกฤดูร้อน 2020
ประเทศสโลวาเกีย จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศสโลวาเกียได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 27 คน เข้าร่วมการแข่งขันใน 8 ชนิดกีฬา
ฟาโรห์ยาคุบ-ฮาร์
ฟาโรห์เมรูเซอร์เร ยาคุบฮาร์ (Yaqub-Har)(สะกดคำอื่น ๆ : ยาคุบฮอร์ ยังเป็นที่รู้จัก ยาคบาอัล ) เป็นฟาโรห์ของอียิปต์ในช่วงวันที่ 17 หรือ 16 คริสต์ศักราชศตวรรษที่ ในขณะที่เขาขึ้นครองราชย์ในช่วงระยะเวลาปานกลางของประเทศอียิปต์เป็นเรื่องยากที่จะกำหนดรัชกาลของพระองค์ได้อย่างแม่นยำและแม้แต่ราชวงศ์ที่พระองค์ทรงเป็นที่แน่นอน
พรรษชล สุปรีย์
พรรษชล สุปรีย์ (เกิด 29 มีนาคม พ.ศ. 2525) ชื่อเล่น แป้ง เป็นนักแสดงและพิธีกรชาวไทย สังกัดสถานีวิทยุโทรทัศน์ไทยทีวีสีช่อง 3 จบการศึกษาจากคณะมนุษยศาสตร์ ภาษาอังกฤษ มหาวิทยาลัยหอการค้าไทย ได้รับเกียรตินิยมอันดับ 2
ชีวิตส่วนตัวแต่งงานแล้ว กับแฟนหนุ่มนอกวงการ
ละครโทรทัศน์
ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
ซูเปร์โกปาเดเอสปัญญา 2017
ซูเปร์โกปาเดเอสปัญญา 2017 เป็นการแข่งขันฟุตบอลแบบเหย้า - เยือน 2 นัด โดยจะลงเล่นในเดือนสิงหาคม ค.ศ. 2017 ระหว่างทีมชนะเลิศของ ลาลิกา ฤดูกาล 2016–17, เรอัลมาดริด, และทีมชนะเลิศของ โกปาเดลเรย์ ฤดูกาล 2016–17, บาร์เซโลนา. นี่เป็นครั้งแรกใน ซูเปร์โกปาเดเอสปัญญา ที่จะมีเกม เอลกลาซีโก นับตั้งแต่ ปี 2012.
เรอัลมาดริดชนะเลิศซูเปร์โกปาเดเอสปัญญาด้วยรวมผลสองนัด 5–1 ทำให้เป็นแชมป์สมัยที่ 10 ของพวกเขา.
สรุปผลการแข่งขัน
ครึ่งแรกของนัดนี้จบลงด้วยการไม่มีประตูใดๆ เกิดขึ้น. นาทีที่ห้าในช่วงครึ่งหลัง, มาร์เซลู โยนข้ามไปแฉลบเท้าของ ปิเก, เป็นผลให้เข้าประตูตัวเอง. ในนาทีที่ 77, ลุยส์ ซัวเรซ ถูกดึงตัวล้มลงในกรอบเขตโทษโดย นาบัส, เป็นผลให้เกิดลูกจุดโทษ, ซึ่งต่อมาเปลี่ยนแปลงผลการแข่งขันโดย เมสซี. เป็นประตูที่ 25 ของเมสซี่ในการแข่งขันรายการนี้. ในนาทีที่ 80, เรอัลทำประตูที่สองของพวกเขาผ่านการเล่นเคาน์เตอร์ แอทแท็คเมื่อ อิสโก เป็นคนผ่านบอลให้ โรนัลโด เป็นผู้ยิงจากในกรอบเข้ามุมบนฝั่งขวาจากขอบเขตโทษ. โรนัลโดได้รับใบเหลืองสำหรับการถอดเสื้อของเขาซึ่งเป็นส่วนหนึ่งของท่าดีใจหลังทำประตูได้ของเขา. สองนาทีต่อมาเขากลับได้รับใบเหลืองซ้ำอีกครั้งสำหรับการเจตนาพุ่งล้มในกรอบเขตโทษเพื่อหวังได้ลูกโทษ, ซึ่งส่งผลให้เป็นใบแดง, ด้วยเหตุนี้ได้รับโทษแบนห้ามลงสนามในนัดที่สอง. ประตูสุดท้ายของเรอัลได้ประตูในนาทีที่ 90 ในรูปแบบเดียวกับประตูที่สอง, เมื่อ อาเซนซีโอ ได้ยิงในมุมซ้ายบนด้วยการผ่านบอลจาก ลูกัส บัซเกซ.
ประตูแรกมาเร็วตั้งแต่ต้นเกมในนัดที่สองจากการที่นักเตะทีมเรอัลได้ทุ้มบอลเข้ามาในนาทีที่สี่ซึ่งส่งผลให้ได้รับลูกบอลไปให้ อาเซนซีโอ เป็นผู้ยิงประตูจากระยะไกล. เก้านาทีหลังจากผ่านครึ่งชั่วโมงแรก, มาร์เซลู ครอสบอลเข้าในให้กับ แบนเซมา เพื่อควบคุมบอลและเป็นผู้จบสกอร์เองด้วยการยิงฮาล์ฟ-วอลเลย์เข้าไปตุงตาข่ายซึ่งเป็นผลการแข่งขันที่เพียงพอแล้วสำหรับชัยชนะ.
คิม เรเวอร์
คิม เรเวอร์ (Kim Raver; เกิด 15 มีนาคม ค.ศ. 1969) เป็นนักแสดงและโปรดิวเซอร์ชาวอเมริกัน เธอเป็นที่รู้จักในบทบาทซีรีส์ทางโทรทัศน์ เช่น Dr. Teddy Altman ในละครเกี่ยวกับการแพทย์ของเอบีซี เรื่อง แพทย์มือใหม่ หัวใจเกินร้อย, Kim Zambrano เรื่อง Third Watch และ ออเดรย์ เรนส์ ในซีรีส์โทรทัศน์เรื่อง 24 ชั่วโมงอันตราย
ประวัติ
คิมเบอร์ลี เจน เรเวอร์ เกิดและเติบโตในนิวยอร์กซิตี้โดยการเลี้ยงดูของแม่ของเธอ เธอเข้าเรียนที่มหาวิทยาลัยบอสตันซึ่งเธอได้รับปริญญาตรีศิลปกรรมศาสตรบัณฑิตสาขาการละคร
เธอพูดภาษาฝรั่งเศสและเยอรมันได้อย่างคล่องแคล่ว ซึ่งเป็นภาษาที่เธอเรียนรู้จากแม่ที่เกิดในเยอรมันตั้งแต่ยังเป็นเด็ก
อาชีพ
เรเวอร์เริ่มต้นจากการเป็นดาราเด็กในปี ค.ศ. 1975 โดยปรากฏตัวในเซซามีสตรีท เมื่ออายุเพียง 6 ขวบ เธอยังคงอยู่ในรายการอีกเป็นเวลา 3 ปี เธอแสดงในโฆษณาโทรทัศน์ของวีซ่า และจี๊ป เมื่อเข้าสู่วัยผู้ใหญ่ บทบาทที่โดดเด่นของเธอคือการแสดงละครบรอดเวย์ครั้งแรกในปี ค.ศ. 1995 ในละครเรื่อง Holiday ของฟิลิป แบร์รี ซึ่งเธอแสดงร่วมกับลอรา ลินนีย์และโทนี โกลด์วิน เธอยังปรากฏตัวในภาพยนตร์เรื่อง จอมอิทธิพลป่าคอนกรีต (1996) ร่วมกับอัล ปาชิโน ในฐานะนักแสดงที่ไม่ได้รับเครดิตชื่อในตอนท้าย เธอยังแสดงร่วมกับจอห์น สเปนเซอร์และเดวิด ชวิมเมอร์ใน The Glimmer Brothers หลังจากที่เธอแสดงใน Third Watch เธอก็ได้รับเลือกให้เป็นออเดรย์ เรนส์ในซีรีส์ทางโทรทัศน์เรื่อง 24 ชั่วโมงอันตราย และเป็นนักแสดงประจำซีรีส์ถึง 2 ซีซั่น
ในช่วงฤดูใบไม้ร่วงปี ค.ศ. 2006 เรเวอร์ได้แสดงในซีรีส์ทางโทรทัศน์เรื่อง เดอะไนน์ ทางช่องเอบีซี แม้ว่าซีรีส์จะได้รับคำวิจารณ์ที่ดี แต่เรตติ้งก็ไม่ดี ดังนั้นซีรีส์จึงถูกยกเลิก
อ้างอิง
1969
สถาปัตยกรรมฟอนนอยมันน์
สถาปัตยกรรมฟอนนอยมันน์ (von Neumann architecture) คือรูปแบบการออกแบบพื้นฐานของคอมพิวเตอร์ที่ใช้หน่วยประมวลผลกับพื้นที่บันทึกความจำเป็นโครงสร้างในการเก็บคำสั่งและข้อมูล รูปแบบนี้ตั้งชื่อตามจอห์น ฟอน นอยมันน์ ผู้เป็นนักคณิตศาสตร์และนักวิทยาการคอมพิวเตอร์ในยุคบุกเบิก
โครงสร้างของสถาปัตยกรรมฟอนนอยมันน์ ประกอบด้วยรูปแบบการทำงานหลักๆ 3 แบบได้แก่:
ไซยาโนเจนฟลูออไรด์
ไซยาโนเจนฟลูออไรด์ (cyanogen fluoride) มีสูตรเคมีคือ CNF มีลักษณะเป็นก๊าซพิษที่อุณหภูมิห้อง ใช้ในการสังเคราะห์ทางอินทรีย์ ไซยาโนเจนฟลูออไรด์อาจเตรียมได้จากปฏิกิริยาไพโรไลซิสของไซยานูริกฟลูออไรด์ (C3N3F3) ดังสมการ:
ตำบลเอชเคแวร์
เอชเคแวร์ เป็นตำบลในอำเภอกลาง เทศมณฑลรอมแซร์ จังหวัดมอแซนแดรอน ประเทศอิหร่าน แบ่งออกเป็น 11 หมู่บ้าน จากสำมะโน พ.ศ. 2549 ตำบลนี้มีประชากร 1,600 คนใน 428 ครัวเรือน
วาซีลี ชุยคอฟ
วาซีลี อีวาโนวิช ชุยคอฟ (Васи́лий Ива́нович Чуйко́в, 12 กุมภาพันธ์ ค.ศ. 1900 - 18 มีนาคม ค.ศ. 1982) เป็นพลโทในกองทัพแดงระหว่างสงครามโลกครั้งที่สอง ได้รับเหรียญดาวทองของวีรชนแห่งสหภาพโซเวียตสองครั้ง (ค.ศ. 1944 และ 1945) และหลังสงครามได้รับเลื่อนยศเป็นจอมพล
หลังสงคราม ชุยคอฟดำรงตำแหน่งผู้บัญชาการทหารกองกำลังภาคพื้นดินของกองทัพโซเวียต หัวหน้าการป้องกันสาธารณะ และเป็นสมาชิกคณะกรรมาธิการกลางพรรคคอมมิวนิสต์แห่งสหภาพโซเวียต
สโมสรฟุตบอลแบล็กเบิร์นโรเวอส์ในฤดูกาล 1992–93
ฤดูกาล 1992–93 เป็นฤดูกาลที่ 105 ของแบล็กเบิร์นโรเวอส์ ในฐานะสโมสรฟุตบอลอาชีพ นี่เป็นปีแรกของพวกเขาในพรีเมียร์ลีก แต่เป็นฤดูกาลแรกของพวกเขาในลีกสูงสุดตั้งแต่ปี ค.ศ. 1966
สรุปฤดูกาล
ด้วยความร่ำรวยของเจ้าของสโมสร แจ็ก วอล์กเกอร์ ทำให้ผู้จัดการทีม เคนนี แดลกลีช สามารถเซ็นสัญญาคว้าตัว แอลัน เชียเรอร์ กองหน้าดาวรุ่งวัย 22 ปี ของเซาแทมป์ตัน ด้วยค่าตัวเป็นสถิติใหม่ของเกาะอังกฤษ (รายงานต่างๆ กันที่ 3.3 ล้านปอนด์, 3.4 ล้านปอนด์ หรือ 3.6 ล้านปอนด์) แบล็กเบิร์นมีฤดูกาลที่ยอดเยี่ยมในการกลับสู่ลีกสูงสุด เชียเรอร์ลงเล่นในลีกไปเพียง 21 นัดและยิงได้ 16 ประตูในลีก ก่อนที่เขาจะเอ็นไขว้หน้าขวาฉีกในเกมที่พบกับลีดส์ยูไนเต็ดในเดือนธันวาคม แบล็กเบิร์นจบอันดับ 4 – ห่างจากโซนรอบคัดเลือกรอบแรกของยูฟ่าคัพเพียง 1 แต้ม ฟอร์มในบอลถ้วยของแบล็กเบิร์นเกือบจะทำให้พวกเขาผ่านเข้าไปเล่นฟุตบอลสโมสรยุโรป แต่พวกเขาตกรอบเอฟเอคัพในรอบก่อนรองชนะเลิศและลีกคัพในรอบรองชนะเลิศ
นิค เซียนทอย
นิค เซียนทอย หรือ นิค กุยยาโน (Nick Caintoy) นักมวยสากลชาวฟิลิปปินส์ เกิดเมื่อ 21 ตุลาคม พ.ศ. 2512 สถิติการชก 45 ครั้ง ชนะ 19 (น็อค 11) เสมอ 4 แพ้ 22
ประวัติ
เซียนทอยขึ้นชกมวยสากลครั้งแรกเมื่อ 29 เมษายน พ.ศ. 2532 ชนะน็อค แดนนี่ เอสลอบ ยก 3 จากนั้น ชกชนะเป็นส่วนใหญ่ โดยเคยชนะน็อค ลีโอ รามิเรซ ยก 5 เมื่อ พ.ศ. 2533 และชนะฟาล์ว โรแลนโด ทูยูกอน เมื่อ พ.ศ. 2537 เซียนทอยเดินทางมาชกในไทยครั้งแรกเมื่อ พ.ศ. 2538 แพ้น็อค สุรชัย แสงมรกต ยก 6 จากนั้นได้ชิงแชมป์โลกรุ่นจูเนียร์ฟลายเวท WBF เมื่อ 29 เมษายน พ.ศ. 2538 แพ้น็อค สายรุ้ง อ.สุวรรณศิลป์ ยก 9 หลังจากชิงแชมป์ไม่สำเร็จแล้ว เซียนทอยชกแพ้เป็นส่วนใหญ่ และยังเดินทางมาชกในไทยหลายครั้ง คือ พ.ศ. 2538 มาชกแพ้คะแนน ถ้ำเพชร เอ็ม 100 แพ้น็อค พรชัย ศิษย์พระพรหม ยก 5 ใน พ.ศ. 2539 มาชกแพ้คะแนน เอกวิทย์ สิงห์ชัชวาลย์ และแพ้น็อค พะเนียง พูนธรัตน์ ยก 1 เซียนทอยขึ้นชกแพ้น็อค จอห์น เมดิน่า ยก 4 เมื่อ พ.ศ. 2540 แล้วหยุดชกไปสองปี กลับมาชกอีกเมื่อ 22 ตุลาคม พ.ศ. 2542 แพ้น็อค โรเจอร์ กาลิเซีย ยก 2 จากนั้นก็ไม่ได้ขึ้นชกอีกเลย
คณะเทคโนโลยีการเกษตร มหาวิทยาลัยบูรพา
คณะเทคโนโลยีการเกษตร มหาวิทยาลัยบูรพา (Faculty of Agricultural Technology) เป็นหน่วยงานในสังกัดมหาวิทยาลัยบูรพา จัดตั้งตามประกาศมหาวิทยาลัยบูรพา พ.ศ. 2551 เป็นคณะที่อยู่ใน วิทยาเขตสระแก้ว มีหน้าที่จัดการศึกษาระดับปริญญาตรีและบัณฑิตศึกษา วิจัยและบริการวิชาการด้านเกษตร
ประวัติ
คณะเทคโนโลยีการเกษตร มหาวิทยาลัยบูรพา เดิมเป็นโครงการจัดตั้งคณะเทคโนโลยีการเกษตร ได้รับการประกาศจัดตั้งเป็นคณะฯ อย่างเป็นทางการ ตามประกาศสภามหาวิทยาลัยบูรพา เมื่อวันที่ 27 พฤศจิกายน พ.ศ. 2551
วารสาร
จดหมายข่าวคณะเทคโนโลยีการเกษตร
มุขนายกเกียรตินาม
มุขนายกเกียรตินาม (Titular bishop) หรือทับศัพท์ว่าทิทิวลาร์บิชอป ชาวไทยคาทอลิกเรียกว่าพระสังฆราชเกียรตินาม คือบาทหลวงที่ได้รับแต่งตั้งจากพระสันตะปาปาให้เป็นมุขนายก แต่ไม่มีมุขมณฑลปกครองเพราะมุขมณฑลที่ได้รับดูแลนั้นไม่มีอยู่แล้วในปัจจุบัน การตั้งให้เป็นมุขนายกจึงเป็นการดำรงตำแหน่งไว้เป็นเกียรติในการทำงาน นอกจากนี้มุขนายกเกียรตินามยังใช้หมายถึงมุขนายกอื่น ๆ ที่ไม่ใช่มุขนายกประจำมุขมณฑลด้วย
ความเป็นมา
ในอดีตมีหลายเมืองรอบทะเลเมดิเตอร์เรเนียนที่ประชาชนนับถือคริสต์ศาสนาโดยมีมุขนายกเป็นผู้นำทางศาสนา ต่อมาอาณาจักรอิสลามได้ขยายตัวเข้ามายึดครองพื้นที่เหล่านั้น ทำให้บรรดามุขนายกถูกขับออกจากมุขมณฑลของตน หลายท่านย้ายไปช่วยงานมุขนายกประจำมุขมณฑลอื่นโดยหวังว่าวันข้างหน้าอาจจะได้กลับไปประจำที่มุขมณฑลเดิมของตน แม้มุขนายกเหล่านั้นจะไม่มีมุขมณฑลในความรับผิดชอบแล้ว แต่ก็ยังดำรงตำแหน่งมุขนายกอยู่จนตลอดชีวิต สมเด็จพระสันตะปาปาลีโอที่ 10 จึงรักษานามมุขมณฑลต่าง ๆ ไว้ โดยการแต่งตั้งมุขนายกประจำมุขมณฑลนั้นสืบต่อมา (แม้ว่าตัวมุขมณฑลนั้นจะไม่มีอยู่แล้วก็ตาม)
บาทหลวงที่ถือว่าเป็นมุขนายกเกียรตินามมีดังต่อไปนี้
มุขนายกเกียรตินามในประเทศไทย
ในช่วงที่คริสตจักรโรมันคาทอลิกในประเทศไทยยังอยู่ในยุคมิสซัง มีประมุขมิสซังสยามหลายท่านได้ดำรงตำแหน่งเป็นมุขนายกเกียรตินาม เช่น มุขนายก ฌ็อง-บาติสต์ ปาลกัว เป็นมุขนายกเกียรตินามแห่งมาลลอส (Mallos) ในช่วงแรกนั้นชาวคาทอลิกในไทยยังมีน้อย ประมุขมิสซังซึ่งเป็นมุขนายกเกียรตินามทั้งหมดจึงเป็นมิชชันนารีชาวตะวันตก ต่อมาจึงเริ่มมีการแต่งตั้งบาทหลวงชาวไทยขึ้นเป็นประมุขมิสซังและรับตำแหน่งมุขนายกเกียรตินาม โดยมีมุขนายก แจง เกิดสว่าง เป็นมุขนายกเกียรตินามคนแรกที่เป็นคนไทย มุขนายกเกียรตินามชาวไทยทั้งหมด มีลำดับดังนี้
เมื่อมิสซังต่าง ๆ ในประเทศไทยถูกยกสถานะขึ้นเป็นมุขมณฑลแล้ว ก็ไม่มีบาทหลวงไทยคนใดได้รับตำแหน่งมุขนายกเกียรตินามอีก
ตำบลโพธิ์กลาง
โพธิ์กลาง เป็นตำบลหนึ่งตั้งอยู่บริเวณตอนกลางของอำเภอเมืองนครราชสีมา จังหวัดนครราชสีมา องค์กรปกครองส่วนท้องถิ่นในพื้นที่ คือ เทศบาลตำบลโพธิ์กลาง ครอบคลุมพื้นที่ทั้งหมดของตำบลโพธิ์กลาง ซึ่งเป็นหนึ่งในเทศบาลทั้งเก้าแห่งในเขตอำเภอเมืองนครราชสีมา แต่เดิมเป็นองค์การบริหารส่วนตำบลโพธิ์กลาง ต่อมาเมื่อปี พ.ศ. 2550 จึงได้รับการยกฐานะขึ้นเป็นเทศบาลตำบล
คริส เบสมาโนส
คริส เบสมาโนส (Cris Besmanus) นักมวยสากลชาวฟิลิปปินส์ สถิติการชก 24 ครั้ง ชนะ 8 (น็อค 4) เสมอ 2 แพ้ 14
ประวัติ
เบสมาโนสขึ้นชกมวยสากลครั้งแรกเมื่อ 27 เมษายน พ.ศ. 2544 แพ้คะแนน ริกกี้ เอสคาร์เนอร์ การชกในช่วงแรกมีแพ้บ้าง ชนะบ้าง จนได้ชิงแชมป์ฟิลิปปินส์รุ่นแบนตัมเวทที่ว่างเมื่อ 28 ธันวาคม พ.ศ. 2547 ชนะคะแนน เอ็ดเวิร์ด อะปาอับ ได้แชมป์มาครอง จากนั้น เดินทางมาชิงแชมป์ PABA รุ่นซูเปอร์ฟลายเวทเมื่อ 24 กุมภาพันธ์ พ.ศ. 2548 แพ้น็อค คมฤทธิ์ สามเคแบตตเตอรีแค่ยกแรก เบสมาโนสกลับมาชกที่ฟิลิปปินส์อีกหลายครั้ง จนได้ชิงแชมป์ฟิลิปปินส์รุ่นซูเปอร์แบนตัมเวทเมื่อ 28 ธันวาคม พ.ศ. 2548 ชนะน็อค โรแลนด์ เอสตานเชีย ยก7 จากนั้นไปชกนอกรอบที่ญี่ปุ่น แพ้คะแนน โยชิมิตสุ ยาชิโร จากนั้นมาชกที่ฟิลิปปินส์ แพ้คะแนน ซอนนี่ กอนซาเลส เสียแชมป์ฟิลิปปินส์ไป จากนั้น คริสมาโนสขึ้นชิงแชมป์ฟิลิปปินส์รุ่นเฟเธอร์เวทแต่ไม่สำเร็จ จากนั้น ลดรุ่นมาชิงแชมป์ฟิลิปปินส์รุ่นซูเปอร์แบนตัมเวทอีกเมื่อ 8 ธันวาคม พ.ศ. 2549 แพ้น็อค อเล็กซ์ เอสคาสเนอร์ ยก 1 จากนั้นก็แขวนนวมไป
ตำบลโพธิ์กลาง
ประวัติ
องค์การบริหารส่วนตำบลโพธิ์กลางจัดตั้งเมื่อวันที่ 19 มีนาคม 2539 และจัดตั้งเป็นเทศบาลตำบลโพธิ์กลางเมื่อวันที่ 1 เมษายน 2550
ภูมิศาสตร์
ตำบลโพธิ์กลางเป็น 1 ใน 25 ตำบลในเขตอำเภอเมืองนครราชสีมา ตั้งอยู่บริเวณตอนกลางของอำเภอ ห่างจากที่ว่าการอำเภอประมาณ 9 กิโลเมตร และตั้งอยู่ทางทิศใต้ของเขตเทศบาลนครนครราชสีมา มีเนื้อที่ทั้งสิ้น 34,519 ไร่ หรือประมาณ 55.23 ตารางกิโลเมตร ภูมิประเทศของตำบลค่อนข้างเป็นที่ราบสูงกว้าง เป็นแนวยาวลาดลงมาจากทางทิศใต้ พื้นที่จึงเหมาะสำหรับการเพาะปลูกพืชไร่ พื้นที่ส่วนใหญ่ถูกล้อมรอบไปด้วยเขตทหาร
อาณาเขต
ตำบลโพธิ์กลางมีอาณาเขตพื้นที่อยู่ติดกันองค์กรปกครองส่วนท้องถิ่นใกล้เคียง 7 แห่ง ได้แก่ เทศบาลนครนครราชสีมา เทศบาลตำบลหนองไผ่ล้อม เทศบาลตำบลหัวทะเล เทศบาลตำบลปรุใหญ่ องค์การบริหารส่วนตำบลหนองจะบก องค์การบริหารส่วนตำบลหนองบัวศาลา และองค์การบริหารส่วนตำบลไชยมงคล
ประชากร
ประชากรในตำบลโพธิ์กลางมีจำนวนทั้งสิ้น 29,308 คน และจำนวนหลังคาเรือน 13,214 หลัง ประกอบอาชีพหลัก คือ เกษตรกรรม และรับราชการ
อิซิโดร์ ไอแซก ราบี
อิสิดอร์ อิซาค ราบี (29 กรกฎาคม พ.ศ. 2441 - 11 มกราคม พ.ศ. 2531) เป็นนักฟิสิกส์ ผู้มีถิ่นกำเนิดจากออสเตรีย และได้รับรางวัลโนเบลสาขาฟิสิกส์ในปี พ.ศ. 2487
ราบีถือกำเนิดใน หมู่บ้าน Rymanów เมือง Galicia อาณาจักรออสเตรีย (ปัจจุบันเป็นประเทศโปแลนด์) และ ถูกพามาที่สหรัฐอเมริกาหลังจากถือกำเนิดขึ้นได้เพียง 1 ปี เขาได้รับ ปริญญาทางวิทยาศาสตร์บัณฑิต (ปริญญาตรี) ทางเคมี จาก มหาวิทยาลัยคอร์เนลล์ ในปี พ.ศ. 2462 และ ศึกษาต่อที่ มหาวิทยาลัยโคลัมเบีย และ ได้รับ ปริญญาดุษฎีบัณฑิต (ปริญญาเอก) ในปี 2470 เขาใช้เวลา 2 ปีถัดจากนั้น ในยุปโรป หลังจากได้รับทุนผู้ติดตาม โดยเขาได้ทำงานกับนักฟิสิกส์ที่มีชื่อเสียงมากหลายท่าน เช่น นีลส์ บอร์ (Niels Bohr), เวอร์เนอร์ ไฮเซนเบอร์ก (Werner Heisenberg), ว็อล์ฟกัง เพาลี (Wolfgang Pauli), และ ออตโต สเติร์น (Otto Stern)  ต่อมาเขาจึงได้เข้าทำงานเป็นอาจารย์ที่ มหาวิทยาลัยโคลัมเบีย และ ไม่ได้ย้ายไปไหนอีก
ในปี 2473 ราบีได้นำการค้นคว้าวิจัยไปสู่การศึกษาธรรมชาติของแรงที่รวมเอา โปรตอน ใน นิวเคลียสของอะตอม เข้าด้วยกัน งานวิจัยนี้ท้ายที่สุดแล้วได้นำพาไปสู่ การสร้าง วิธีการตรวจจับแบบ การสั่นพ้องทางแม่เหล็ก ของ ลำโมเลกุล ซึ่งเป็นผลให้เขาได้รับรางวัลโนเบลสาขาฟิสิกส์ในเวลาต่อมา
ในปี 2483 เขาได้รับการอนุญาตให้ย้ายจากโคลัมเบียไปทำงานเป็นรองผู้อำนวยการของ ห้องทดลองการแผ่รังสี ที่ สถาบันเทคโนโลยีแมสซาชูเซตส์ (Massachusetts Institute of Technology: MIT) เพื่อจะพัฒนาเรดาร์ เขาตกลงอย่างไม่เต็มใจนักที่จะทำงานเป็นที่ปรึกษาเยือน ผู้ต้องเดินทางไปๆ มาๆ จาก ลอส แอลามอส ที่ซึ่งเขาเป็นหนึ่งในน้อยคนที่ได้รับการยกเว้นในกฎที่เข้มงวดของที่นั่น  นายพล กรูฟส์ ได้มีความพยายามเป็นพิเศษที่จะนำ ราบี (ซึ่งเคยเป็นเพื่อนนักเรียนกับ โอพเพนไฮเมอร์ (Oppenheimer) และ มีความสัมพันธ์ที่ใกล้ชิด ด้วยความเคารพซึ่งกันและกัน) ไปสู่ ลอส แอลามอส ในช่วงเวลาสำคัญที่นำไปสู่การทดลองไทรนิตี (Trinity test) เพื่อว่าเขาจะสามารถช่วยเหลือ โอพเพนไฮเมอร์ ให้รักษาสภาพจิตที่เป็นปกติเอาไว้ได้ ภายใต้แรงกดดันมหาศาล
หลังจากสงครามเขาได้ทำงานวิจัยของเขาต่อ ซึ่งงานวิจัยนี้เป็นส่วนหนึ่งที่ช่วยในการสร้าง เลเซอร์ และ นาฬิกาอะตอม ทั้งนี้เขายังเป็นหนึ่งในผู้ก่อตั้ง ห้องทดลองแห่งชาติบรูคเฮฟเวน (Brookhaven National Laboratory ) และ องค์ที่รู้จักกันในนามว่า เซิร์น (CERN)
ซิม อน
ซิม อนถูกประหารชีวิตพร้อมกับคนในครอบครัวเมื่อวันที่ 18 มกราคม พ.ศ. 1962 (วันที่ 24 เดือน 12 ตามปีจันทรคติ)
อิซิโดร์ ไอแซก ราบี
ราบี เป็นหัวหน้าภาควิชาฟิสิกส์ของ มหาวิทยาลัยโคลัมเบีย จากช่วง พ.ศ. 2488 ถึง พ.ศ. 2492 ซึ่งเป็นช่วงที่ มหาวิทยาลัย เป็นที่ทำงานหลักของ นักวิทยาศาสตร์รางวัลโนเบลถึงสองท่าน (ราบี และ เอนริโก เฟอร์มิ) และ นักวิทยาศาสตร์รางวัลโนเบลในอนาคตอีกถึง 11 ท่าน ซึ่งประกอบไปด้วย ผู้ดำรงตำแหน่งเป็นอาจารย์ 7 ท่าน (โพลีคาร์พ คุช, วิลลิส แลมบ์, มาเรีย โกเอพเพิร์ท-เมเยอร์, เจมส์ เรนวอเทอร์, นอร์แมน แรมซี, ชาร์ลส์ เทาซ์ และ ฮิเดกิ ยูกาวา), นักวิจัย 1 ท่าน (เอจ บอห์ร) ศาสตราจารย์เยือน 1 ท่าน (ฮานส์ เบธธะ), นักศึกษาปริญญาเอก 1 ท่าน (ลีออน ลีเดอร์แมน) และ นักศึกษาปริญญาตรีอีก 1 ท่าน (ลีออน คูเปอร์) เมื่อมหาวิทยาลัยโคลัมเบียสร้างตำแหน่งศาสตราจารย์ของมหาวิทยาลัยในปี 2507 ราบีเป็นคนแรกที่ได้รับตำแหน่งที่ว่านั้น เขาเกษียณจากการสอนในปี 2511 แต่ยังคงทำงานในภาค และ ดำรงตำแหน่งศาสตราจารย์เกษียณผู้ทรงเกียรติของมหาวิทยาลัย และ ผู้บรรยายพิเศษ จนกระทั่งถึงวาระสุดท้ายของชีวิตในวันที่ 11 มกราคม 2531
ซิม อน
อ้างอิง
1375 1419
อิซิโดร์ ไอแซก ราบี
เขาเป็นผู้ที่ตั้งข้อสังเกตอันเลื่องชื่อว่า "โลกคงจะดีกว่านี้ถ้าไม่มี เอดวาร์ด เทลเลอร์ " นอกจากนี้เขายังถูกรู้จักในฐานะผู้ตั้งคำถาม "ใครสั่ง มิวออน มาละ"
วอลเลย์บอลชายในเอเชียนเกมส์ 2014
วอลเลย์บอลในเอเชียนเกมส์ 2014 ได้มีการจัดขึ้นในอินช็อน, ประเทศเกาหลีใต้ ตั้งแต่วันที่ 20 กันยายน – 3 ตุลาคม 2557
รอบชิงชนะเลิศ
}}
การถ่างขยายหลอดเลือดหัวใจ
การถ่างขยายหลอดเลือดหัวใจ (percutaneous coronary intervention, ย่อ: PCI) เป็นหัตถการที่มิใช่การผ่าตัดใช้เพื่อรักษาการตีบแคบของหลอดเลือดหัวใจซึ่งพบในโรคหลอดเลือดหัวใจ เริ่มจากการเข้าถึงกระแสเลือดผ่านหลอดเลือดแดงต้นขาหรือข้อมือ แล้วใช้หลอดสวนหลอดเลือดหัวใจเพื่อดูหลอดเลือดทางภาพรังสีเอกซ์ หลังจากนั้น นักหทัยวิทยาปฏิบัติรักษาสามารถศัลยกรรมตกแต่งหลอดเลือดหัวใจ (coronary angioplasty) โดยใช้หลอดสวนบอลลูนซึ่งมีการสอดบอลลูนปล่อยลมเข้าไปในหลอดเลือดแดงที่อุดตันแล้วสูบลมเข้าเพื่อบรรเทาการตีบแคบ สามารถอุปกรณ์บางอย่างเช่น ดลวด (stent) เพื่อถ่างหลอดเลือดให้เปิด นอกจากนี้ หัตถการอื่น ๆ อีกจำนวนหนึ่งก็สามารถทำได้เช่นกัน
PCI ปฐมภูมิเป็นการใช้ PCI อย่างรีบด่วนมากในผู้ป่วยกล้ามเนื้อหัวใจตายเหตุขาดเลือด โดยเฉพาะอย่างยิ่งเมื่อมีหลักฐานหัวใจเสียหายรุนแรงบนภาพคลื่นไฟฟ้าหัวใจ (MI ชนิด ST ยก) นอกจากนี้ PCI ยังใช้ในผู้ป่วยหลังเกิดกล้ามเนื้อหัวใจขาดเลือดแบบอื่นหรืออาการปวดเค้นไม่เสถียร ซ่ึ่งมีความเสี่ยงสูงต่อการเกิดอาการเพิ่ม สุดท้าย PCI อาจใช้ในผู้ป่วยอาการปวดเค้นเสถียรโดยเฉพาะอย่างยิ่งหากใช้ยาควบคุมอาการได้ยาก PCI เป็นทางเลือดของการปลูกถ่ายทางเลี่ยงหลอดเลือดหัวใจ (coronary artery bypass grafting) ซึ่งเลี่ยงหลอดเลือดที่ตีบตันโดยใช้หลอดเลือดปลูกถ่ายจากตำแหน่งอื่นในร่างกาย ในบางกรณี (เช่น มีการอุดกั้นมาก หรือมีโรคพื้นเดิมเบาหวาน) CABG อาจให้ผลดีกว่า
จักรพรรดิซ่งตฺวันจง
ซ่งตฺวันจง (10 กรกฎาคม ค.ศ. 1269 – 8 พฤษภาคม ค.ศ. 1278) ชื่อตัวว่า จ้าว ชื่อ เป็นจักรพรรดิองค์ที่ 17 และองค์รองสุดท้ายของราชวงศ์ซ่ง (宋朝) แห่งจักรวรรดิจีน และเมื่อแบ่งราชวงศ์ซ่งออกเป็นสมัยเหนือกับสมัยใต้ นับเป็นจักรพรรดิองค์ที่ 8 และองค์รองสุดท้ายของราชวงศ์ซ่งใต้ (南宋朝) เสวยราชย์ตั้งแต่ ค.ศ. 1276 จนสิ้นพระชนม์ใน ค.ศ. 1278
จ้าว ชื่อ เป็นโอรสองค์ที่ห้าของจ้าว ฉี (趙禥) ซึ่งเสวยราชย์เป็นจักรพรรดิซ่งตู้จง (宋度宗) กับหยาง จฺวี้เหลียง (楊巨良) มเหสีของซ่งตู้จง ภายหลังได้เป็นพระราชชนนีพันปีหลวงฐานันดรศักดิ์ว่า "หฺวังไท่โฮ่ว" (皇太后; "ราชมหาเทวี") จ้าว ชื่อ ยังเป็นพี่ชายของจักรพรรดิสององค์ คือ จ้าว เสี่ยน (趙㬎) ที่ขึ้นครองราชย์เป็นจักรพรรดิซ่งกง (宋恭帝) และจ้าว ปิ่ง (趙昺)
วันที่ 4 กุมภาพันธ์ ค.ศ. 1276 ทัพมองโกลของราชวงศ์ยฺเหวียน (元朝) ภายใต้การนำของขุนพลปั๋วหยาน (伯顔) ตีหลินอัน (臨安) เมืองหลวงของราชวงศ์ซ่ง แตก และจับจ้าว เสี่ยน (จักรพรรดิซ่งกง) ไป แต่จ้าว ชื่อ กับจ้าว ปิ่ง หนีรอดไปด้วยความช่วยเหลือของขุนนางจาง ชื่อเจี๋ย (張世傑), เฉิน อี๋จง (陳宜中), ลู่ ซิ่วฟู (陸秀夫), หยาง เลี่ยงเจี๋ย (楊亮節), เหวิน เทียนเสียง (文天祥), และคนอื่น ๆ พวกเขาลี้ภัยมาถึงจินหฺวา (金華) แล้วยกจ้าว ชื่อ ขึ้นเป็น "เทียนเซี่ยปิงหม่าโตว-ยฺเหวียน-ชฺว่าย" (天下兵馬都元帥; "หัวหน้าใหญ่ของไพร่พลทั่วหล้า") และยกจ้าว ปิ่ง ขึ้นเป็น "ฟู่-ยฺเหวียน-ชฺว่าย" (副元帥; "หัวหน้ารอง") ทั้งถวายฐานันดรศักดิ์ "เว่ย์หวัง" (衛王) ต่อจ้าว ปิ่ง ครั้นวันที่ 14 มิถุนายน ค.ศ. 1276 ก็ยกจ้าว ชื่อ วัยเจ็ดชันษา ขึ้นสืบราชสมบัติต่อจากจ้าว เสี่ยน ที่ถูกจับตัวไป ตั้งพิธีสถาปนาในฝูโจว (福州)
ขุนพลปั๋วหยานต้องการปราบปรามราชวงศ์ซ่งให้สิ้นซาก จึงนำทัพมารุกรานใน ค.ศ. 1278 ทำให้จ้าว ชื่อ ต้องลี้ภัยอีกครั้ง ครั้งนี้ จ้าว ชื่อ มุ่งลงใต้ไปจนถึงดินแดนซึ่งปัจจุบันคือฮ่องกง แต่ในเดือนมีนาคม ค.ศ. 1278 นั้นเอง ขณะลงเรือหนีมองโกล จ้าว ชื่อ ตกเรือจนแทบจมน้ำเสียชีวิต แม้ได้รับการช่วยเหลือไว้ทัน แต่ก็เป็นเหตุให้ประชวรจนสิ้นพระชนม์ในไม่กี่เดือนถัดมา จ้าว ปิ่ง น้องชาย ได้รับการสถาปนาขึ้นเป็นจักรพรรดิองค์ใหม่สืบราชวงศ์ซ่งต่อไป
ผู้ชนะสิบทิศ (เพลง)
"ผู้ชนะสิบทิศ" เป็นเพลงที่ขับร้องโดยชรินทร์ นันทนาคร ประพันธ์เนื้อร้องและทำนองโดย ไสล ไกรเลิศ บันทึกแผ่นเสียงครั้งแรกเมื่อปี พ.ศ. 2497 โดยชื่อแรกเริ่มของเพลงนี้คือ "บุเรงนองรำลึก" ต่อมามีการเสริมเนื้อเพลงบางส่วน และได้เปลี่ยนชื่อใหม่เป็น "ผู้ชนะสิบทิศ" เพื่อใช้เป็นเพลงประกอบละคร ผู้ชนะสิบทิศ ที่ชรินทร์รับบท จะเด็ด คู่กับสวลี ผกาพันธ์ รับบท ตะละแม่กุสุมา ออกอากาศทางสถานีโทรทัศน์ช่อง 4 บางขุนพรหม พ.ศ. 2504
หากในสมัยนี้ใครเอาไปร้องในอัลบั้ม อัดเป็นวีซีดีหรือดีวีดี ออกจำหน่ายต้องเสียค่าลิขสิทธิ์ถึง 200,000 บาท ถือว่าแพงที่สุดในประเทศไทย ชรินทร์กล่าวว่า ร้องเพลงนี้มากกว่าหมื่นครั้งได้
ประวัติ
วันหนึ่งครูไสลไปยืนอ่านหนังสือเรื่อง ผู้ชนะสิบทิศ ตามร้านหนังสือแถวเวิ้งนาครเขษม จากนั้นจึงพาคุณ ชรินทร์ นันทนาคร ไปนั่งริมแม่น้ำเจ้าพระยาที่ครัววังหน้า ซึ่งตอนนี้เป็นสโมสรเทศบาลนครกรุงเทพ นั่งอยู่ในเวลากลางคืนที่มีดวงดาวเต็มท้องฟ้า ริมฝั่งแม่น้ำเจ้าพระยาที่มีแต่ต้นลำพูเต็มไปด้วยหิ่งห้อยเป็นล้าน ๆ ตัว ในบรรยากาศซึ่งเงียบ มีแต่เรือแจว เมื่อเห็นเช่นนั้น ครูไสลจึงเริ่มเขียนเพลงนี้ขึ้นมา ฮัมเพลงขึ้นมาทันที.....ฟ้าลุ่มอิรวดี คืนนี้มีแต่ดาว.... แล้วก็แต่งต่อไปจนจบ นำไปขายได้เงินไม่กี่ร้อยบาท
พอหลังแต่งเสร็จ ชรินทร์นำไปร้องที่วิทยุหนึ่งปณ. สถานีวิทยุรักษาดินแดน ร้องไปไม่นาน พอเพลงดังขึ้นมา ยาขอบหรือ โชติ แพร่พันธุ์ ก็เรียกครูไสลไปพบ ในตอนแรกนึกว่าเรียกไปเพราะไม่ขออนุญาตท่าน แต่ยาขอบกลับไปขนหนังสือมาให้ครูไสลทั้งชุด และอนุญาตให้นำไปแต่งเพลงอื่นๆ ได้อีก ซึ่งครูไสลก็แต่งเพลงที่เกี่ยวข้องอีก อาทิ "บุเรงนองลั่นกลองรบ", "ไขลูสู้ตาย", "อเทตยาพ้อรัก" "กุสุมาอธิษฐาน" ฯลฯ
เนื้อเพลง
'''ฉบับบันทึกแผ่นเสียงครั้งแรก พ.ศ. 2497 ในชื่อเพลง บุเรงนองรำลึก''' ฟ้าลุ่ม อิระวดีคืนนี้มีแต่ดาว
แจ่มแสงแวววาว เด่นอะคร้าวสว่างเวหา
ตำบลเจนแนตรูดบอร์
เจนแนตรูดบอร์ เป็นตำบลในอำเภอกลาง เทศมณฑลรอมแซร์ จังหวัดมอแซนแดรอน ประเทศอิหร่าน แบ่งออกเป็น 27 หมู่บ้าน จากสำมะโน พ.ศ. 2549 ตำบลนี้มีประชากร 627 คนใน 261 ครัวเรือน
ผู้ชนะสิบทิศ (เพลง)
เนื้อเพลง
เพื่อศักดิ์ชาว ตองอู ถึงจะตายจะอยู่ ขอเชิดชูมังตรา ดวงใจข้ามอบจอมขวัญ มั่นรักจันทรา
กุสุมายอดชู้ รักเจ้าเพียงเอ็นดู ไว้ชื่นชูดวงแด
ไปรบอยู่แห่งไหน ใจคะนึงถึงเจ้า เคยเล้าโลมโฉมแม่
ข้ากลับมาเมืองแปร มองเหลียวแลแสนเปลี่ยวเปล่า
ไม่มีแต่เงา ข้าเฝ้าอาลัย
หัวใจแทบขาด อนาถใจไม่คลาย เจ็บใจ คนรักโดนรังแก
ข้าจะเผาเมืองแปร ให้มันวอดวาย
จะตายให้เขาลือชาย จะให้เขาลือชายว่านามชื่อกู
ผู้ชนะสิบทิศ ผู้ชนะสิบทิศ ผู้ชนะสิบทิศ
'''ฉบับบันทึกแผ่นเสียงครั้งที่ 2 พ.ศ. 2509 ในชื่อเพลง ผู้ชนะสิบทิศ'''
ฟ้าลุ่ม อิระวดี คืนนี้มีแต่ดาว
แจ่มแสงแวววาว เด่นอะคร้าว สว่างไสว
เสียงคลื่นเร้าฤดี คืนนี้ข้าเปลี่ยวใจ
ไม่เว้นว่างเปล่า เพื่อศักดิ์ชาว ตองอู
ถึงจะตาย จะอยู่ ขอเชิดชูมังตรา ดวงใจ ข้ามอบจอมขวัญ มั่นรักต่อกัน
มิ่งขวัญจันทรา กุสุมายอดชู้
รักเจ้าเพียงเอ็นดู ไว้ชื่นชูดวงแด ไปรบอยู่แห่งไหน ใจคะนึงถึงเจ้า
เคยเล้าโลมโฉมแม่ ข้ากลับ มาเมืองแปร
หัวใจแทบขาด อนาถใจไม่คลาย
ข้าจะเผาเมืองแปร ให้มันวอดวาย จะตายให้เขาลือชาย จะให้เขาลือชาย
ผู้ชนะสิบทิศ ผู้ชนะ..สิบทิศ ฮื้มฮืมหื่มฮืมฮืม
ไอซียู (ธีมฟรอมอวตาร)
"ไอซียู (ธีมฟรอมอวตาร)" (I See You (Theme fom Avatar)) หรือเรียกอย่างสั้นๆว่า "ไอซียู" คือเพลงป๊อป-บัลลาดประกอบภาพยนตร์เรื่อง อวตาร เป็นผลงานการขับร้องของเลโอนา ลิวอิส ประพันธ์ขึ้นโดยเจมส์ ฮอร์เนอร์, คุก ฮาร์เรลล์ และไซมอน แฟรงเลน ในส่วนงานเรียบเรียงดนตรีนั้นนิพนธ์โดยฮอร์เนอร์และแฟรงเลน เพลงนี้ได้รับการเสนอชื่อเข้าชิงรางวัลรางวัลโกลเดนโกลบในสาขาเพลงยอดเยี่ยมในงานประกาศรางวัลโกลเดนโกลบครั้งที่ 67 ในปี ค.ศ. 2010 หากแต่เพลง "เดอะเวียรีไคด์" จากเรื่อง เครซีฮาร์ต ได้รางวัลนี้ไป
อ้างอิง
I See You (Tema de Avatar)
โรเบิร์ต คารร์ เอิร์ลที่ 1 แห่งซัมเมอร์เซต
คนโปรด
โรเบิร์ต คารร์เกิดที่ไรท์ตันในมณฑลซัมเมอร์เซ็ทในอังกฤษ เมื่อราว ค.ศ. 1587 เป็นบุตรคนเล็กของทอมัส เคอรร์ (คารร์) แห่งเฟอร์นิเฮิร์สท์ในสกอตแลนด์กับภรรยาคนที่สองแจเน็ต เคอรร์ (คารร์) โรเบิร์ตเดินทางติดตามพระเจ้าเจมส์จากสกอตแลนด์ไปยังอังกฤษในฐานะมหาดเล็กแต่ถูกปลด หลังจากถูกปลดออกแล้วคารร์ก็เดินทางไปแสวงโชคในฝรั่งเศสอยู่ระยะหนึ่ง
คารร์กลับมาอังกฤษเมื่ออายุ 17 ปี ในการประลองบนหลังม้าครั้งหนึ่งคารร์ประสบอุบัติเหตต่อหน้าพระเจ้าเจมส์ผู้ทรงจำได้ ตามคำกล่าวของทอมัส โฮเวิร์ด เอิร์ลแห่งซัฟโฟล์คที่ 1 (Thomas Howard, 1st Earl of Suffolk) พระเจ้าเจมส์ทรงตกหลุมรักเด็กหนุ่ม ทรงช่วยดูแลรักษาพยาบาลด้วยพระองค์เอง ทรงประทานของขวัญต่างๆ ให้เป็นเวลาหลายปีจนกระทั่งปี ค.ศ. 1615 เมื่อคารร์ถูกแทนด้วยคนโปรดคนใหม่จอร์จ วิลเลียรส์ ดยุคแห่งบัคคิงแฮมที่ 1 พระเจ้าเจมส์ทรงเขียนจดหมายบรรยายลำดับข้อต่างๆ ที่คารร์ทำให้พระองค์ไม่ทรงพึงพอใจรวมทั้งเมื่อออกจากห้องส่วนพระองค์เมื่อทรง “ขอให้ทำตรงกันข้าม”
โรเบิร์ต คารร์ต่อมาสมรสกับฟรานเซส คารร์ เคานเทสแห่งซัมเมอร์เซ็ทผู้เดิมเป็นภรรยาของโรเบิร์ต เดเวอโรซ์ เอิร์ลแห่งเอสเซ็กซ์ที่ 3
อ้างอิง
15871645
สารานุกรม หรือพจนานุกรมอันเป็นระบบว่าด้วยวิทยาศาสตร์ ศิลปกรรม และหัตถกรรม
สารานุกรม หรือพจนานุกรมอันเป็นระบบว่าด้วยวิทยาศาสตร์ ศิลปกรรม และหัตถกรรม (Encyclopédie, ou dictionnaire raisonné des sciences, des arts et des métiers; Encyclopedia, or Systematic Dictionary, on Sciences, Arts and Crafts) หรือมักเรียกโดยย่อว่า "สารานุกรมฯ" (Encyclopédie; "อองซีโกฺลเปดี") เป็นชื่อของสารานุกรมสามัญ ซึ่งเผยแพร่ในประเทศฝรั่งเศส ระหว่าง ค.ศ. 1751–1772 และต่อมาได้มีการเพิ่มเติมเนื้อหา ปรับปรุง และแปลเพิ่มขึ้นอีกหลายครั้ง
ชื่อเต็มของสารานุกรมนี้ คือ "สารานุกรม หรือพจนานุกรมอันเป็นระบบว่าด้วยวิทยาศาสตร์ ศิลปกรรม และหัตถกรรม โดยสมาคมชาวอักษรศาสตร์ ซึ่งอำนวยการโดยนายดีเดอโรต์ จากสถาบันวิทยาศาสตร์และวิจิตรศิลป์แห่งปรัสเซีย และในส่วนคณิตศาสตร์ โดยนายดาลองแบร์ จากราชบัณฑิตยสภาด้านวิทยาศาสตร์แห่งปารีส จากราชบัณฑิตยสภาด้านวิทยาศาสตร์แห่งปรัสเซีย และจากราชสมาคมแห่งลอนดอน" (Encyclopédie, ou Dictionnaire raisonné des sciences, des arts et des métiers, par une société de gens de lettres, mis en ordre par M. Diderot de l'Académie des Sciences et Belles-Lettres de Prusse, et quant à la partie mathématique, par M. d'Alembert de l'Académie royale des Sciences de Paris, de celle de Prusse et de la Société royale de Londres; Encyclopedia, or Systematic Dictionary, on Sciences, Arts and Crafts by the Society of the Men of the Letters, made orderly by Mr Diderot of the Prussian Academy of Science and Belles-lettres and, with Respect to Mathematics, by Mr d'Alembert of the Paris Royal Academy of Sciences, of the same of Prussia and of the Royal Society of London)
ซาบรินา คาร์เพนเทอร์
ซาบรินา แอนลินน์ คาร์เพนเทอร์ (Sabrina Annlynn Carpenter) เกิดเมื่อวันที่ 11 พฤษภาคม ค.ศ. 1999 ) เป็นนักร้อง นักแสดงชาวอเมริกัน คาร์เพนเทอร์มีผลงานแสดงครั้งแรกกับรายการโทรทัศน์แนวอาชญากรรมชื่อ Law & Order: Special Victims Unit และรับบทสมทบในซีรีส์ทางฟ็อกซ์ เรื่อง The Goodwin Games ซึ่งออกฉายได้เพียงสามเดือน ต่อมาเธอแสดงในซีรีส์ตลกทางช่องดิสนีย์แชนแนล เรื่อง Girl Meets World (2014–2017) ในปี 2016 เธอแสดงในภาพยนตร์ทางโทรทัศน์เรื่อง Adventures in Babysitting ทางช่องเดียวกัน
คาร์เพนเทอร์แสดงในภาพยนตร์หลายเรื่อง ได้แก่ Horns (2013), The Hate U Give (2018), The Short History of the Long Road (2019), Clouds (2020) และ Emergency (2022) เธอยังแสดงภาพยนตร์ที่ออกฉายทางเน็ตฟลิกซ์ เรื่อง Tall Girl (2019), its sequel (2022) และ Work It (2020).
ปี 2014 เธอออกซิงเกิ้ลครั้งแรกกับเพลง "Can't Blame a Girl for Trying" และออกอีพีในชื่อเดียวกับซิงเกิ้ล เธอออกอัลบั้มชุดแรกชื่อ Eyes Wide Open ในปี 2015 จากนั้นออกสตูดิโออัลบั้มอีกสามชุด คือ Evolution (2016), Singular: Act I (2018) และ Singular: Act II (2019) เธอออกสตูดิโออัลบั้มชุดที่ห้าชื่อว่า Emails I Can't Send ในปี 2022
อ้างอิง
1999
กิตติศักดิ์ ปฐมบูรณา
ชีวิตช่วงแรก
กิตติศักดิ์ เกิดเมื่อวันที่ 15 เมษายน พ.ศ. 2537 จบการศึกษาจาก โรงเรียนบดินทรเดชา (สิงห์ สิงหเสนี) และจบการศึกษาในระดับอุดมศึกษาจาก มหาวิทยาลัยรังสิต คณะนิเทศศาสตร์ นอกจากนี้เขายังมีความสามารถพิเศษทางด้านดนตรีอย่างแบริโทนและทรอมโบน ซึ่งมาจากที่เขาเคยเป็นหนึ่งในนักดนตรีวงโยธวาทิตของโรงเรียนอีกด้วย
กิตติศักดิ์เริ่มเข้าสู่วงการบันเทิงจากการรู้จักกับผู้กำกับมือทอง มะเดี่ยว ชูเกียรติ ศักดิ์วีระกุล ที่มาช่วยซ้อมวงโยธวาทิตของโรงเรียน ชักชวนเข้าสู่วงการโดยเริ่มต้นจากการแสดงมิวสิกวีดีโอเพลง อยู่ที่ไหน ของ โต๋ ศักดิ์สิทธิ์
การเริ่มเป็นที่รู้จัก
หลังจากที่กิตติศักดิ์ได้แสดงมิวสิกวีดีโอเพลง อยู่ที่ไหน ของ โต๋ ศักดิ์สิทธิ์ ในบทบาทนักกีฬาเทนนิส แต่ก็ยังไม่เป็นที่รู้จักมากเท่าไหร่นัก มะเดี่ยวจึงให้โอกาสเขาได้แสดงภาพยนตร์เรื่องแรกอย่าง Home ความรัก ความสุข ความทรงจำ ในบทบาท บีม ซึ่งก็ทำให้เขากลายเป็นที่รู้จักมากขึ้นในวงการ และได้มีผลงานตามมาอีกมากมาย อาทิ ภาพยนตร์เรื่อง เกรียนฟิคชั่น ในบทบาท โมน, ซีรีส์ รักจริงปิ๊งเก้อ, เซน...สื่อรักสื่อวิญญาณ เป็นต้น นอกจากนี้เขายังมีผลงานด้านการถ่ายแบบออกมาอย่างต่อเนื่อง
พลิกฟ้ายุทธจักรจอมทรนง
พลิกฟ้า ยุทธจักรจอมทรนง (The Petroitic Knight) เป็นละครโทรทัศน์ที่สร้างขึ้นในค.ศ. 2010 ซึ่งมีเนื้อเรื่องกล่วถึงจอมยุทธที่เกิดขึ้นใน ราชวงศ์หมิง นำแสดงโดย เฉิน หลง, สเตฟานี่ เสี่ยว, จง ฮั่นเหลียง ออกอากาศทางช่อง เกยโจว ทีวี ในจีน ส่วนในไทย จะออกอากาศที่ช่อง 3 เอสดี ซึ่งออกอากาศตอนจบในวันที่ 13 สิงหาคม พ.ศ. 2560
เนื้อเรื่องย่อ
เว่ยจงเสียน หัวหน้าองรักษ์ แห่งวังหลวงวางแผนให้เกิดความแตกแยกในยุทธภพ กำจัดสำนักต่างๆที่เป็นปฏิปักษ์    จินซื่ออี๋จอมยุทธแห่งยุคซึ่งเก็บตัวอยู่ที่เกาะร้างตงไห่เป็นเวลายี่สิบกว่าปี มอบหมายจินจู๋หลิวลูกชายให้ออกไป จากเกาะร้างเดินทางไปจงหยวนเพื่อปฏิบัติภารกิจลับ
จินจู๋หลิวจึงต้องเผชิญกับความบาดหมางและการแก่งแย่งมากมายในยุทธภพ สื่อไป๋โตวเจ้าพันธมิตรหกสำนักมีความปรารถนาที่จะผูกสัมพันธ์กับเว่ยกงกงและราชสำนักจึงได้สยบพรรคกระยาจกเพื่อให้ความฝันที่จะรวบรวมยุทธภพเป็นหนึ่งเดียวเป็นจริงขึ้นมา อีกด้านหนึ่ง ศิษย์ที่หลงเหลืออยู่ของพรรคมารฟ้า ซึ่งถูกจินซื่ออี๋กวาดล้างเมื่อยี่สิบปีก่อนได้รวบรวมไพร่พลตระเตรียมการเพื่อเชื้อเชิญลี่หนันซิงทายาทประมุขพรรคมารฟ้า กลับสู่ยุทธภพเพื่อสร้างความหายนะ
สื่อหงอิงน้องสาวของสื่อไป๋โตวอุปนิสัยเย่อหยิ่ง หลังจากที่สื่อหงอิงและจินจู๋หลิวรู้จักกันแล้ว ทั้งสองก็บังเกิดความรักที่คลุมเครือต่อกัน...
บิชอป (ตัวละคร)
ลูคัส บิชอป (Lucas Bishop) ตำรวจในแผนกคดีฆาตกรรม ผู้ที่เกิดในช่วง 70 ปี หลังยุคของเหล่า X-Men เติบโตมาโดยมีเหล่า X-Men เป็นต้นแบบ และหวังที่จะเห็นการอยู่ร่วมกันระหว่างมนุษย์และมิวแทนท์อย่างสงบสุข แต่ความเป็นจริงที่เขาเจอ ความขัดแย้งไม่มีทีท่าว่าจะสิ้นสุด
ประวัติ
บิชอปใช้ชีวิตอยู่ท่ามกลางสงครามระหว่างสองเผ่าพันธ์ ช่วงวัยรุ่นเขาค้นพบว่า เขาสามารถใช้พลังที่เขามี ช่วยหยุดความขัดแย้งนี้ได้ คือการเข้าร่วม Xavier’s Security Enforcer กองกำลังรักษาความปลอดภัยที่ถูกจัดตั้งขึ้นโดยศาสตราจารย์ เอ็กซ์ เขาไต่เต้า จนได้เป็นตำรวจแผนกคดีฆาตกรรมของ XSE โดยมีหน้าที่ตรวจการเมืองที่โดนผลกระทบจากสงคราม ที่ปกคลุมด้วยกัมตภาพรังสี จนยากที่คนทั่วไปจะอาศัยอยู่ได้
ในระหว่างการไล่ล่า Trevor Fritzroy อาชญากรกลายพันธ์ที่มีความสามารถในการเปิดประตูเวลา บิชอป และสมาชิก XSE หลุดเข้าไปในประตูเวลา และพบว่าพวกเขาถูกส่งกลับมายังยุคสมัยของเหล่า X-Men และระหว่างการต่อสู่กับ ฟริทซอย สมาชิกในทีมของเขาถูกสังหาร และตัวเขาเองบาดเจ็บสาหัส แต่โชคยังเข้าข้างเค้า เขาได้พบกับเหล่า X-Men ฮีโร่ของเขา และช่วยชีวิตเขาไว้ และหลังจากหายดี เซเวียร์ก็ชวนเขาเข้าร่วม X-Men และเขาก็ยินดีเข้าร่วมด้วยความเต็มใจ
พลังพิเศษ
บิชอปมีพลังในการดูดซับพลังงานมาใช้กับตัวเองและปล่อยลำแสง นอกจากนั้นเขายังเชี่ยวชาญการใช้อาวุธสงครามอีกด้วย
ตำบลแซฆต์แซร์
แซฆต์แซร์ เป็นตำบลในอำเภอกลาง เทศมณฑลรอมแซร์ จังหวัดมอแซนแดรอน ประเทศอิหร่าน แบ่งออกเป็น 56 หมู่บ้าน จากสำมะโน พ.ศ. 2549 ตำบลนี้มีประชากร 6,305 คนใน 1,795 ครัวเรือน
อินช็อนเอซีแอดเมนสเตเดียม
สนามกีฬาหลักเอเชียนเกมส์อินช็อน หรือ อินช็อนเอซีแอดเมนสเตเดียม เรียกโดยย่อว่า สนามกีฬาอินช็อน เป็นสนามกีฬาอเนกประสงค์ตั้งอยู่ที่เมืองอินช็อน ประเทศเกาหลีใต้ สนามแห่งนี้สร้างขึ้นเพื่อใช้จัดการแข่งขันกีฬาเอเชียนเกมส์ 2014 และเอเชียนพาราเกมส์ 2014 มีความจุทั้งหมด 30,000 ที่นั่ง เริ่มเปิดใช้บริการในปี ค.ศ. 2014
กระสวยอวกาศเอนเทอร์ไพรซ์
กระสวยอวกาศเอนเทอร์ไพรซ์ (Orbiter Vehicle Designation: OV-101) เป็นกระสวยอวกาศต้นแบบขององค์การนาซา สหรัฐอเมริกา หมายเลขประจำยาน คือ OV-101
เอนเทอร์ไพรซ์ สร้างขึ้นเพื่อใช้ในการทดสอบการบินของกระสวยอวกาศ ในโครงการนำขึ้น-ลงจอด (Approach and Landing Test:ALT) จนบินครบห้าครั้ง แต่เดิมนั้นทางนาซาตั้งใจจะปรับปรุงยานเอ็นเทอร์ไพรซ์ไปใช้ในเที่ยวบินโคจร ซึ่งจะทำให้มันเป็นกระสวยอวกาศลำที่สองที่ขึ้นบินหลังจากกระสวยอวกาศโคลัมเบีย แต่ระหว่างการก่อสร้างยานโคลัมเบีย มีการเปลี่ยนแปลงแบบครั้งสุดท้ายไปซึ่งมีส่วนสำคัญเกี่ยวกับน้ำหนักของลำตัวยานและส่วนของปีก การปรับปรุงยานเอ็นเทอร์ไพรซ์ให้บินได้จึงหมายถึงการจะต้องรื้อชิ้นส่วนยานโคจรออกและส่งกลับไปให้ผู้รับเหมาหลายรายในส่วนต่างๆ ของประเทศ เมื่องบทำท่าจะบานปลาย จึงมีการตัดสินใจทางเลือกอื่นโดยการสร้างกระสวยอวกาศชาเลนเจอร์ขึ้นครอบตัวโครงยาน (STA-099) ที่แต่เดิมเป็นอุปกรณ์ทดสอบ แล้วค่อยปรับปรุงยานเอ็นเทอร์ไพรซ์เพื่อใช้งานแทนยานชาเลนเจอร์หลังจากที่มันถูกทำลายไป ทว่าได้มีการสร้างกระสวยอวกาศเอนเดฟเวอร์ขึ้นมาจากโครงสร้างสำรองแทนที่อีกครั้ง
นาซ่าได้ใช้กระสวยอวกาศเอนเทอร์ไพรซ์เป็นกระสวยต้นแบบในการสร้างกระสวยอวกาศลำอื่นๆ ได้แก่ กระสวยอวกาศโคลัมเบีย กระสวยอวกาศชาเลนเจอร์ กระสวยอวกาศดิสคัฟเวอรี กระสวยอวกาศแอตแลนติส และกระสวยอวกาศเอนเดฟเวอร์ ปัจจุบันกระสวยอวกาศเอนเทอร์ไพรซ์ได้ถูกนำไปแสดงที่ Steven F. Udvar-Hazy Center
ฌ็อง อานูย
ฌ็อง มารี ลูว์เซียง ปีแยร์ อานูย (Jean Marie Lucien Pierre Anouilh) เป็นนักประพันธ์ชาวฝรั่งเศส เกิดเมื่อวันที่ 23 มิถุนายน ค.ศ. 1910 ที่เมืองบอร์โด ประเทศฝรั่งเศส พ่อของเขาชื่อ ฟร็องซัว อานูย (François Anouilh) เป็นช่างตัดเสื้อ แม่ของเขาชื่อ มารี–มากเดอแลน ซูลูว์ (Marie–Magdeleine Soulue) เป็นนักไวโอลิน
ประวัติ
ต่อมาในปี ค.ศ. 1931 หลังจากที่เขากลับมาจากรับราชการทหารแล้ว เขาได้แต่งงานกับนักแสดงที่ชื่อ มอแนล วาล็องแต็ง (Monelle Valentin) และมีบุตรสาวด้วยกัน 1 คน คือ กาเตอรีน (Catherine)
ในปี ค.ศ. 1932 เขาได้เขียนบทละครเรื่อง L’Hermine ซึ่งบทละครเรื่องนี้ ประสบความสำเร็จเป็นอย่างมาก โดยบทละครเรื่องนี้ได้รับการยกย่องว่าเป็นบทละครที่ดี แต่ผลงานอีก 2 เรื่องถัดมา ก็ประสบความล้มเหลว ได้แก่ เรื่อง Mandarine และเรื่อง Y avait un prisonnier
ในปี ค.ศ. 1937 บทละครเรื่อง Le voyageur sans bagage ก็จัดว่าเป็นบทละครที่ประสบความสำเร็จอีกบทละครหนึ่ง ซึ่งบทละครเรื่องนี้ถูกนำมาเล่นซ้ำแล้วซ้ำเล่าถึง 190 ครั้ง
ในปี ค.ศ. 1944 ได้มีการนำบทละครเรื่อง Antigone ออกมาแสดง ซึ่งบทละครเรื่องนี้ประสบความสำเร็จเป็นอย่างมาก บทละครเรื่องนี้แสดงให้เห็นถึงโศกนาฏกรรม ที่สะท้อนให้เห็นถึงชะตากรรมของมนุษย์ ผู้ผยองในความยิ่งใหญ่ของตนเอง จนก่อให้เกิดเป็นสถานการณ์ความขัดแย้งที่นำไปสู่ความพินาศอย่างหลีกเลี่ยงไม่ได้
ในปี ค.ศ. 1953 เขาได้แต่งงานใหม่อีกครั้งกับ ชาร์ล็อต ชาร์ดง ทั้งคู่มีบุตรด้วยกัน 3 คน คือ แคโรลีน (Caroline), นีกอลา (Nicolas) และมารี-กอลงบ์ (Marie–Colombe)
ในช่วงบั้นปลายชีวิตของเขา ผลงานของเขาก็เริ่มน้อยลง เนื่องจากเขารู้สึกเบื่อหน่ายกับการวิจารณ์ ดังนั้นเขาจึงใช้ชีวิตอยู่อย่างสันโดษ จะสังเกตได้ว่า ช่วงนี้ผลงานของเขาจะออกมาน้อยมาก อีกทั้งผลงานที่ออกมานั้นก็ไม่ได้รับความนิยมเท่าที่ควร
ฌ็อง อานูยเสียชีวิตในเดือนธันวาคม ค.ศ. 1987 ที่เมืองโลซาน ประเทศสวิตเซอร์แลนด์ รวมอายุได้ 77 ปี
อิทธิพลของผลงานที่ส่งผลกระทบต่อสังคมไทยและสังคมฝรั่งเศส
ละครเรื่องนี้ได้มีการแปลออกมาเป็นภาษาไทยโดยใช้ชื่อว่าอันตราคนี และได้มีการจัดแสดงที่หอประชุมมหาวิทยาลัยธรรมศาสตร์เมื่อปี พ.ศ. 2519 โดยได้มีการดัดแปลงให้เข้ากับสภาพสังคมไทยอยู่ 2 ประการ ประการแรกคือมีการแปลงชื่อตัวละครและสถานที่แบบกรีกโดยใช้ชื่อให้เป็นแบบไทย ประการที่สองคือบทละครเรื่องนี้ได้มีการเสริมขยายคำพูดบางคำพูดเข้าไปเพื่อให้พาดพิงถึงเหตุการณ์ร่วมสมัยของไทยในช่วงนั้น กล่าวคือละครเรื่องนี้แสดงในช่วงเดือนกรกฎาคม 2519 ซึ่งเกิดก่อนเหตุการณ์มหาวิปโยคในช่วงเดือนตุลาคม 2519 ไม่นาน ซึ่งเป็นการแสดงในช่วงที่มีกิจกรรมทางประชาธิปไตยสูงสุดยุคหนึ่งของประเทศ ซึ่งเราสามารถอนุมานได้ว่าบทละครเรื่องนี้ได้ตั้งคำถามเกี่ยวกับความสัมพันธ์ระหว่างอำนาจรัฐกับสิทธิของพลเมือง ผ่านทางตัวละครหลัก 2 ตัวคือ Créon ซึ่งพออนุมานได้ว่าเป็นตัวแทนของพวกผู้นำทรราชย์ในยุคนั้น ส่วนตัวละครอีกตัวหนึ่งคือ Antigone คือตัวแทนของประชาชนหรือนักศึกษาที่กล้าลุกขึ้นมาท้าทายอำนาจเผด็จการในยุคนั้น บทละครเรื่องนี้อาจจะไม่ได้ส่งผลกระทบต่อการเมืองในช่วงเหตุการณ์ 6 ตุลาคม 2519 โดยตรง แต่ก็เป็นหนึ่งในบทละครที่เสียดสีและสะท้อนสภาพทางการเมืองและสังคมในยุคดังกล่าวได้เป็นอย่างดี
โดย จุดประสงค์ที่อานูยเขียนเรื่องนี้ในปี 1942 และนำละครเรื่องนี้ออกแสดงในปี 1944 เนื่องจาก ในปี 1944 ช่วงนั้นเป็นช่วงของสงครามโลกครั้งที่ 2 (1939-1945) เป็นช่วงที่ลัทธินาซีได้แผ่อำนาจปกครองยุโรปรวมทั้งประเทศฝรั่งเศสด้วยซึ่งทำให้ชาวฝรั่งเศสถูกกดขี่ข่มเหงและถูกลิดรอนสิทธิเสรีภาพเป็นอย่างมาก ซึ่งละครเรื่องนี้อานูยต้องการที่จะนำผลงานชิ้นนี้เปรียบเสมือนเป็นกระจกสะท้อนให้แก่ชาวฝรั่งเศสในการเรียกร้องสิทธิเสรีภาพกลับคืนมา โดยเปรียบ Antigone เป็นชาวฝรั่งเศส และเปรียบ Créon เป็นนาซีนั่นเอง
เมื่อละครเรื่องนี้ได้นำออกแสดงในปี 1944 นั้นอานูยชี้ให้เห็นถึงความจำเป็นของแต่ละฝ่ายซึ่งต่างก็มีปรัชญาชีวิตและอุดมการณ์ของตน ฝ่ายหนึ่งจำต้องทำหน้าที่เพื่อรักษากฎหมายและความสงบสุขของบ้านเมืองให้ดีที่สุดแม้จะต้องทำในสิ่งที่ขัดต่ออุดมการณ์ของตัวนั่นก็คือ Créon อีกฝ่ายหนึ่งบูชาอุดมการณ์แม้จะต้องตายก็คือ Antigone อานูยสามารถชี้ให้เห็นถึงความจำเป็นของแต่ละฝ่ายนี้ได้ ซึ่งแม้แต่ฝ่ายเผด็จการนาซียังยอมให้นำเรื่องนี้ออกแสดงและละครเรื่องนี้ยังส่งผลให้ชาวฝรั่งเศสหลายๆคนลุกขึ้นสู้กับอำนาจเผด็จการเพื่อเรียกร้องอิสรภาพกลับคืนสู่ประเทศฝรั่งเศส
19101987
ดาร์ลิงนิกกี้
ดาร์ลิงนิกกี้ (Darling Nikki) เป็นเพลงของพรินซ์ จากอัลบั้มเพอร์เพิลเรน ออกจำหน่ายในวันที่ 25 มิถุนายน ค.ศ. 1984 ส่วนหนึ่งเป็นเพราะของเนื้อหาดังกล่าวของ "Darling Nikki", Tipper Gore ผู้ก่อตั้ง Parents Music Resource Center ซึ่งในที่สุดนำไปสู่การใช้สติ๊กเกอร์ผู้ปกครองควรแนะนำ และสำนักพิมพ์บนปกอัลบั้ม เมื่อเทียบกับการผลิตที่เรียบของเพลงอื่น ๆ ในอัลบั้ม "Darling Nikki" ถูกออกแบบจงใจที่จะมีความดิบความรู้สึกสด
Pseudopyxis
Pseudopyxis เป็นสกุลของพืชดอกที่อยู่ในวงศ์ Rubiaceae.
ถิ่นกำเนิดของมันคือจีนตะวันออกเฉียงใต้ ญี่ปุ่น
สปีชีส์ในสกุล ได้แก่:
สการ์น
สการ์น คือ หินแปรเนื้อหยาบชนิดหนึ่ง ประกอบด้วยแร่แคลเซียม เหล็ก แมกนีเซียม แมงกานีส ซิลิเกต ที่เกิดโดยการแทนที่ของพวกหินตะกอนเนื้อปูน ในกระบวนการ Contact Metamorphism หรือ Metasomatism จากการแทรกดันตัวของหินอัคนีแทรกซอน ที่อุณหภูมิสูง หรือจาก Regional Metamorphism ก็ได้
ชนิดของสการ์น
Calcic Skarn  เกิดจากการแทนที่หินปูนแล้วให้แร่พวกที่มีธาตุแคลเซียมเหล็กสูง เช่น การ์เนต (grossular-andradite),Clinopyroxene (diopside-hedenbergite),Vesuvianite และ Wollastonite, Magnetite
Magnesian Skarn เกิดจากการแทนที่หินโดโลไมต์ แล้วให้แร่พวกที่มีธาตุแมกนีเซียมสูง เช่น Diopside, Forsterite และ Phlogopite, Spinel
การสำรวจหาแหล่งแร่สการ์น
- หาพื้นที่ ที่เหมาะสมบริเวณรอยสัมผัสระหว่างหินปูนและหินอัคนีแทรกซอน โดยใช้ภาพถ่ายดาวเทียม ภาพถ่ายทางอากาศ การสำรวจธรณีฟิสิกส์ทางอากาศ และแผนทีธรณีวิทยา ซึ่งอาจ ปรากฏในลักษณะที่มีสภาพต้นไม้ หรือภูมิประเทศที่แตกต่างกัน
- ทำแผนที่ธรณีวิทยาโดยละเอียด และเก็บตัวอย่าง บริเวณที่น่าสนใจ
- ทำ Fracture Analysis ในตอนทำRegional Survey เพราะการเกิดสการ์นมักเป็นไปตามรอยแตกหรือ บริเวณที่มีความพรุนสูง
- Gravity Survey อาจช่วยหาตำแหน่งหินอัคนี ถูกปิดทับอยู่ด้านล่างแต่ไม่ลึกมากนัก
อ้างอิง
Skarn
เดเมตริอุส ผู้ยุติธรรม
การขึ้นครองราชย์
ไม่ค่อยมีใครรู้เรื่องพระองค์จนกระทั่ง 249 ปีก่อนคริสตกาล กษัตริย์มากัส กษัตริย์แห่งซิเรเน สิ้นพระชนม์ใน 249 หรือ 250 ปีก่อนคริสตกาล พระมเหสีม่ายของพระองค์คือผู้ที่มีอำนาจสูงสุดในซิเรเนคือพระนางอาพามาที่ 2 ซึ่งพระองค์เป็นพระนัดดาของพระองค์ ซึ่งเป็นลูกสาวของพี่สาวฝาแฝด พระนางสเตรโตนิซแห่งซีเรีย จากการอภิเษกสมรสของพระองค์กับกษัตริย์กรีกของอาณาจักรซิลิวซิด โดยอภิเษกสมรสกับแอนติคัสที่ 1 โซเตอร์
หลังพระนางอาพามาที่ 2 ได้ให้พระราชธิดาของพระองค์ พระนางเบเรนิซที่ 2 ทรงอภิเษกสมรสกับพระองค์ ทำให้พระองค์กลายเป็นกษัตริย์แห่งซิเรเนโดยปริยาย โดยหลังจากการอภิเษกสมรส ปโตเลมีที่ 2 แห่งอียิปต์ได้มาสู่ขอพระนางเบเรนิซไปอภิเษกสมรส เป็นพระราชินีแห่งอียิปต์ โดยให้พระองค์ครองราชย์เป็นกษัตรย์ซิเรนเแทน และทั้งสองพระองค์ไม่ได้มีพระราชโอรสและพระราชธิดาด้วยกันแม้พระองค์เดียว
การสมรสครั้งแรกและบุตร
การอภิเษกสมรสครั้งแรกของพระองค์กับพระนางโอลิมเปียส ซึ่งเป็นขุนนางหญิงจากเมืองลาริสซา, ธิดาของขุนนางนามว่า โพลิคลีตัสแห่งลาริสซา แต่พระนางโอลิมเปียสอาจจะเสียชีวิตเมื่อ 249 ปีก่อนคริสต์ศักราช พระราชโอรสของพระองค์กับพระนางโอลิมเปียสคือ แอนติโกนัสที่ 3 โดซอน ซึ่งภายหลังจากการสิ้นพระชนม์ของ ฟิลิปที่ 5 แห่งมาซิโดเนีย เมื่อ 179 ปีก่อนคริสตกาล พระราชโอรสของพระองค์ได้ครองบัลลังก์เป็นกษัตริย์ของอาณาจักรมาซิโดเนีย
เน็ด เคลลี
เอ็ดเวิร์ด "เน็ด" เคลลี (Edward "Ned" Kelly) หรือที่รู้จักกันในชื่อ เน็ด เคลลี (Ned Kelly, 3 มิถุนายน ค.ศ. 1854 – 11 พฤศจิกายน ค.ศ. 1880) เป็นโจรชื่อดังชาวออสเตรเลีย และสำหรับคนบางกลุ่มได้ถือว่าเป็นวีรบุรุษผู้ลุกขึ้นต่อต้านอำนาจรัฐจากรัฐบาลอาณานิคมออสเตรเลียภายใต้การปกครองของจักรวรรดิอังกฤษ
เน็ด เคลลีเกิดที่รัฐวิกตอเรีย ประเทศออสเตรเลีย เขาเป็นบุตรของนักโทษชาวไอริชและเริ่มมีเรื่องกระทบกระทั่งกับตำรวจของรัฐมาตั้งแต่วัยเด็ก หลังเกิดคดีกับเจ้าหน้าที่ตำรวจที่บ้านของเน็ดในปี ค.ศ. 1878 คณะเจ้าหน้าที่ตำรวจก็ได้เริ่มสืบหาตัวเน็ดซึ่งหลบหนีไปซ่อนตัวป่า และต่อมารัฐบาลอาณานิคมก็ได้ประกาศให้เน็ดและพรรคพวกของเขาอีก 3 คน เป็นกลุ่มบุคคลนอกกฎหมาย   2 ปีถัดมาคณะโจรของเน็ดก็ได้เผชิญหน้าอย่างรุนแรงกับตำรวจที่เมืองเกลนโรวัน โดยเน็ดและคณะได้สวมเกราะเหล็กและหมวกเหล็กที่พวกเขาทำขึ้นเองเป็นเครื่องป้องกันตัว ผลปรากฏว่ามีเน็ดเพียงคนเดียวที่รอดชีวิตและถูกจับกุมตัวไว้ เขาถูกตัดสินให้ประหารชีวิตด้วยการแขวนคอที่เรือนจำเก่าเมืองเมลเบิร์น (Old Melbourne Gaol) เมื่อวันที่ 11 พฤศจิกายน ค.ศ. 1880 ความกล้าและชื่อเสียงของเขาได้กลายเป็นภาพลักษณ์สำคัญที่ปรากฏอยู่ในวงการประวัติศาสตร์ออสเตรเลีย นิทานพื้นบ้าน วรรณกรรม ศิลปะ และภาพยนตร์
นักวิทยาศาสตร์ชาวออสเตรเลียได้ประกาศว่าค้นพบที่ฝังศพของเน็ด เคลลี เมื่อวันที่ 9 มีนาคม ค.ศ. 2008
วัยเด็ก
ภูมิหลังของเน็ด เคลลี สามารถศึกษาได้จากประวัติของจอห์น "เรด" เคลลี (John 'Red' Kelly) บิดาของเน็ด เขาเป็นชาวไอริชโดยกำเนิด ซึ่งถูกทางการอังกฤษจับกุมด้วยด้วยสาเหตุบางอย่างที่ไม่อาจสืบทราบได้ในปัจจุบันแล้ว เนื่องจากเอกสารเกี่ยวกับคดีของเขาที่ประเทศไอร์แลนด์ได้สูญหายไประหว่างที่เกิดสงครามกลางเมืองไอร์แลนด์ระหว่างปี ค.ศ. 1922 - 1923 เอียน โจนส์ (Ian Jones) ได้อ้างไว้ในหนังสือ Ned Kelly : A Short Life ว่า จอห์น เคลลีถูกจับกุมเพราะเขาไปลักหมู 2 ตัว  แต่คำกล่าวอ้างดังกล่าวนั้นค้านกับสิ่งที่ เจ.เจ.เคนนีลลี (J. J. Kenneally) กล่าวไว้ในหนังสือเรื่อง The Inner History of the Kelly Gang ว่า สาเหตุที่จอห์นถูกจับกุมเพราะเขาเป็นผู้รักชาติชาวไอริช  จะอย่างไรตาม หลังจากถูกจับกุมตัวแล้ว จอห์น เคลลี ก็ถูกตัดสินลงโทษใช้แรงงาน 7 ปี และถูกเนรเทศมายังฟานไดเมนส์แลนด์  (Van Diemen's Land, ปัจจุบันคือรัฐแทสเมเนีย ประเทศออสเตรเลีย) เขาเดินทางมาถึงที่นั้นเมื่อปี ค.ศ. 1843 กระทั่งในปี ค.ศ. 1848 จอห์น เคลลีได้รับการปล่อยตัวเป็นอิสระ เขาจึงย้ายไปอยู่ที่รัฐวิกตอเรียและได้งานทำที่เมืองเบเวอริดจ์ ในฟาร์มของเจมส์ ควินน์ (James Quinn) จอห์น (ขณะนั้นอายุได้ 30 ปี) ได้แต่งานกับเอลเลน ควินน์ (Ellen Quinn, ขณะนั้นอายุได้ 18 ปี) ลูกสาวของเจ้าของฟาร์ม และมีลูกด้วยกัน 8 คน ลูกคนแรกของพวกเขานั้นเสียชีวิตตั้งแต่ยังเด็ก ต่อมาจึงได้ลูกสาวคนแรกชื่อ แอนนี (Annie) เมื่อปี ค.ศ. 1853
สำหรับเน็ด เคลลี เขาเกิดเมื่อวันที่ 3 มิถุนายน ค.ศ. 1854 นับเป็นบุตรชายคนโตของจอห์นและเอลเลน เคลลี แต่นับเป็นบุตรคนที่ 3 ในจำนวนทั้งหมด 8 คน เขาได้รับการทำพิธีศีลจุ่มจากบาทหลวงชาร์ลส โอ'เฮอา (Charles O'Hea) ในศาสนาคริสต์นิกายโรมันคาทอลิก ลัทธิออกัสติเนียน ในวัยเด็ก เน็ดได้รับการศึกษาเพียงเล็กน้อย และครั้งหนึ่งเขาได้ยอมเสี่ยงชีวิตช่วยเด็กคนหนึ่งชื่อ ริชาร์ด เชลตัน (Richard Shelton) ให้รอดจากการจมน้ำ เน็ดได้รับรางวัลตอบแทนจากบิดาของเด็กชายคนนั้นเป็นผ้าพันคอสีเขียว ซึ่งเขาได้พกผ้าผืนนั้นติดตัวไว้ตลอดจนกระทั่งถึงการต่อสู้ครั้งสุดท้ายของเขาที่เกลนโรวันในปี ค.ศ. 1880
ครอบครัวเคลลีตกเป็นผู้ต้องสงสัยหลายครั้งจากการขโมยวัวและม้า ถึงแม้ว่าพวกเคยจะไม่เคยถูกดำเนินคดีเลยก็ตาม ครั้งหนึ่งจอห์น เคลลีถูกจับกุมจากการฆ่าและถลกหนังลูกวัวซึ่งถูกอ้างว่าเป็นของเพื่อนบ้านของเขา  เขาได้รับการพิสูจน์ว่าบริสุทธิ์ แต่ต้องถูกดำเนินคดีจากการเอาตราประทับบนหนังวัวออกโดยเสียค่าปรับ 25 ปอนด์ หรือรับโทษใช้แรงงานหนัก 6 เดือน  จอห์น เคลลีไม่มีเงินมากพอจะเสียค่าปรับ จึงถูกลงโทษใช้แรงงานหนักที่เรือนจำเมืองกิลมอร์ (Kilmore) ส่งผลให้สุขภาพจอห์น เคลลี เสื่อมโทรมลงอย่างร้ายแรง  เรื่องราวที่เกิดขึ้นกับจอห์น เคลลี และสิ่งที่ตำรวจกระทำกับเขานั้น ได้สร้างความสะเทือนใจแก่เน็ด เคลลี ผู้เป็นลูกชายของเขาอย่างยิ่ง
จอห์น เคลลี เสียชีวิตที่เมืองอเวเนล รัฐวิกตอเรีย (Avenel, Victoria) เมื่อวันที่ 27 ธันวาคม ค.ศ. 1866 หลังจากพ้นโทษครั้งสุดท้ายไม่นาน ขณะนั้นเน็ด เคลลี มีอายุได้ 11 ปีแล้ว ในเวลานั้นครอบครัวเคลลีได้จับจองที่ดินและย้ายไปอยู่ที่เมืองเกรตา (Greta) ซึ่งปัจจุบันนี้พื้นที่ดังกล่าวเป็นที่รู้จักกันในชื่อ "เคลลีคันทรี" ("Kelly Country")
โดยรวมแล้ว สมาชิกครอบครัวเคลลีถูกกล่าวหาว่ากระทำผิดต่างๆ 18 ครั้ง ก่อนที่เน็ดจะถูกประกาศให้เป็นคนนอกกฎหมาย ซึ่งจำนวนการตัดสินให้ผิดจริงตามที่กล่าวหานั้นมีเพียงกึ่งหนึ่งเท่านั้น จำนวนดังกล่าวนี้นับเป็นอัตราการกล่าวหาที่สูงมาจนผิดปกติในขณะนั้น และนับเป็นสาเหตุหนึ่งที่ทำให้ครอบครัวของเน็ดถูกเพ่งเล็งจากอำนาจรัฐอย่างไม่เป็นธรรมนับตั้งแต่พวกเขาอพยพมาอยู่ในพื้นที่ภาคตะวันออกเฉียงเหนือของรัฐวิกตอเรีย อาจเป็นไปได้ว่าครอบครัวของเน็ดจำเป็นต้องอพยพไปจากที่อยู่เดิมเพราะเอลเลนผู้เป็นแม่มีเรื่องผิดใจกับสมาชิกครอบครัวของเธอเอง และเธอก็เคยขึ้นศาลจากคดีความขัดแย้งในครอบครัวด้วย  อย่างไรก็ดี แอนโทนี โอ เบรียน (Antony O'Brien) ผู้เขียนนวนิยายอิงประวัติศาสตร์เรื่อง Bye-Bye Dolly Gray ซึ่งเป็นเรื่องเกี่ยวกับเน็ด เคลลี ได้ให้เหตุผลแย้งว่า กิจการตำรวจของอาณานิคมวิกตอเรียในเวลานั้นไม่ได้มีการดำเนินการเพื่อพิสูจน์ความผิดอย่างแท้จริงแต่อย่างใดนอกเสียจากการจับกุมคือสิ่งที่ทำให้ผู้ถูกจับกุมเป็นผู้กระทำความผิดจริงเท่านั้น
เริ่มปรากฏชื่อเสียงในทางลบ
ในปี ค.ศ. 1869 เน็ด เคลลี ในวัย 14 ปี ได้ถูกจับกุมจากเหตุทำร้ายหมูของชาวจีนคนหนึ่งชื่อ อาฟุก จีนอาฟุกได้กล่าวหาเขาว่าถูกเน็ดปล้นทรัพย์ ส่วนเน็ดก็ได้กล่าวว่าจีนอาฟุกมีเรื่องวิวาทกับแอนนี่ พี่สาวของเขา ผลปรากฏว่าเน็ดถูกขังคุก 10 วันก่อนที่จะได้รับการปล่อยตัว  นับตั้งแต่นั้นมาฝ่ายตำรวจก็เริ่มจับตามองเน็ดว่าเป็น "โจรป่าหนุ่ม" ("juvenile bushranger" - ดูคำอธิบายในเชิงอรรถด้านล่าง )
เดือนตุลาคม ค.ศ. 1870 เน็ด เคลลีถูกจับอีกครั้งจากการทำร้ายพรานเหยี่ยว (hawker) ชื่อ เยเรเมียร์ แมคคอร์แมค (Jeremiah McCormack) และการส่งจดหมายหุ้มด้วยหนังอัณฑะลูกวัวไปยังภรรยาวัยสาวของแมคคอร์แมค อันเป็นการกระทำที่หยาบคาย คดีนี้มีสาเหตุมาจากวันก่อนหน้าที่เน็ดจะถูกจับนั้น นายพรานแมคคอร์แมคได้กล่าวหาเบน โกลด์ (Ben Gould) มิตรคนหนึ่งของครอบครัวเคลลี ว่าเอาม้าของเขาไปใช้โดยไม่ขออนุญาต โกลด์ได้เขียนจดหมายชี้แจงถึงแมคคอร์แมค ส่วนเน็ดก็ได้ส่งจดหมายนี้ผ่านทางญาติคนหนึ่งของเขาไปยังภรรยาของแมคคอร์แมค  ในครั้งนี้เน็ดถูกตัดสินโทษแต่ละคดีให้ใช้แรงงานหนัก 3 เดือน
การต่อสู้ครั้งสุดท้ายที่เกลนโรวัน
ความลับของคณะโจรเคลลีถูกเปิดเผยโดยอารอน เชอริต ซึ่งเป็นเพื่อนสนิทของโจ เบิร์น และเป็นสายลับให้กับตำรวจ อารอนถูกโจ เบิร์น และแดน เคลลียิงเสียชีวิตที่บ้านของเขาเองเมื่อวันที่ 26 มิถุนายน ค.ศ. 1880  ตำรวจ 4 นายซึ่งทางการได้ส่งคุ้มครองอารอนโดยเปิดเผยในเวลานั้นได้ซ่อนตัวอยู่ใต้เตียงนอนในบ้านของอารอนและไม่ออกไปสู้กับฆาตกรทั้งสองคน กระทั่งในรุ่งเช้าเมื่อแน่ใจแล้วว่าโจ เบิร์น และแดน เคลลีออกไปจากที่นั้นแล้วจึงออกมาจากที่ซ่อน  เหตุการณ์ดังกล่าวทำให้แผนการณ์ของเน็ดที่ต้องการจะสู้กับตำรวจต้องล่าช้าออกไปมาก
คณะโจรเคลลีได้เดินทางมาถึงเมืองเกลนโรวันในวันที่ 27 มิถุนายน และได้กวาดต้อนตัวประกันประมาณ 70 คนไปรวมกันที่โรงแรมเกลนโรวันอินน์ (Glenrowan Inn) ซึ่งเป็นโรงแรมเล็กๆ แห่งหนึ่งในท้องถิ่น พวกเขารู้ดีว่าตำรวจจะเดินทางมาที่นั้นด้วยรถไฟ จึงได้งัดรางรถไฟออกเพื่อให้ขบวนรถไฟของตำรวจตกราง
สมาชิกคณะโจรต่างสวมใส่เสื้อเกราะที่พวกเขาทำขึ้นเอง เสื้อเกราะดังกล่าวทำจากเหล็กผาลไถที่ได้มาทั้งจากการขโมยและมีผู้มอบให้ แต่ละตัวนมีน้ำหนักประมาณ 96 ปอนด์ (ประมาณ 44 กิโลกรัม) มีหมวกเหล็กประกอบครบชุดทั้ง 4 ตัว กล่าวกันว่าหมวกเหล็กของโจ เบิร์นนั้นเป็นหมวกใบที่ดีที่สุด เพราะที่ช่องมองนั้นทำเป็น 2 ช่องเพื่อบังส่วนจมูกด้วย เสื้อเกราะเหล่านี้จะทำด้วยฝีมือผู้ใดนั้นไม่อาจสืบทราบได้ เจ.เจ.เคนนีลลีได้กล่าวว่าเสื้อเหล่านี้แดน เคลลี น้องชายของเน็ด และทอม ลอยด์ เพื่อนของเน็ดคนหนึ่งช่วยกันทำขึ้น และหมวกเหล็กนั้นก็มีแต่เฉพาะของเน็ดเท่านั้น สำหรับสมาชิกคณะโจรคนอื่นไม่มีหมวกเหล็กใช้
ขณะที่ซ่อนตัวอยู่ในโรงแรงเกลนโรวัน ความพยายามของคณะโจรเคลลีที่จะถอดรางรถไฟก็ล้มเหลวลงจากการกระทำของโทมัส เคอร์นาว ครูคนหนึ่งซึ่งถูกจับเป็นตัวประกันและได้รับการปล่อยตัวจากคณะโจร เคอร์นาวได้พยายามพูดจูงใจให้เน็ดปล่อยตัวเขาจนสำเร็จ จากนั้นเขาจึงรีบหาทางบอกให้ฝ่ายตำรวจรู้ตัวโดยยืนโบกผ้าพันคอสีแดงของเขาให้ตำรวจรู้ว่ามีอันตราย  ฝ่ายตำรวจจึงหยุดรถไฟก่อนที่รถไฟจะถึงจุดที่รางถูกถอดและกระจายกำลังปิดล้อมโรงแรมทันที
รุ่งเช้าวันจันทร์ที่ 28 มิถุนายน เน็ด เคลลีออกมาจากโรงแรมพร้อมกับสวมชุดเกราะเหล็ก เขาเดินตรงไปยังฝ่ายตำรวจและยิงปืนสู้กับตำรวจ กระสุนปืนฝ่ายตำรวจที่ยิงตอบโต้นั้นไม่เข้าในส่วนที่เน็ดสวมชุดเกราะป้องกันไว้ ทว่าช่วงขาท่อนล่างของเน็ดนั้นไม่มีเกราะป้องกัน เขาจึงถูกยิงที่ขาจนกระทั่งล้มลงเพราะหมดกำลังที่จะสู้ เน็ดจึงถูกฝ่ายตำรวจจับเป็นเพียงคนเดียว ส่วนสมาชิกคนอื่นในคณะโจรปรากฏว่าเสียชีวิตทั้งหมด โดยโจ เบิร์นถูกกระสุนปืนเข้าที่หว่างขาตัดเส้นเลือดใหญ่ ทำให้เสียเลือดมากจนกระทั่งเสียชีวิต ส่วนแดน เคลลี และสเตฟ ฮาร์ท จากปากคำของบาทหลวงแมททิว กิบนีย์ ซึ่งได้เข้าไปในโรงแรมเกลนโรวันอินน์ขณะเพลิงไหม้เพื่อหาผู้รอดชีวิต ได้ให้การว่าทั้งสองคนน่าจะฆ่าตัวตายโดยถอดเกราะออกแล้วต่างคนต่างก็ยิงอีกคนหนึ่งเข้าที่หัวใจเพื่อจบชีวิตพร้อมกัน  ส่วนฝ่ายตำรวจนั้นบาดเจ็บเล็กน้อยเพียงคนเดียว คือ ผู้กำกับการตำรวจฟรานซิส แฮร์ (Francis Hare) เจ้าหน้าที่ตำรวจที่อำนวยการปราบคณะโจรเคลลีครั้งนี้ เข้าถูกกระสุนปืนที่ข้อมือแล้วหนีออกจากพื้นที่ต่อสู้ จากความขลาดกลัวของเขาที่แสดงออกดังกล่าว ทำให้ต่อมาคณะกรรมาธิการแห่งรัฐวิกตอเรียมีมติปลดแฮร์ออกจากราชการตำรวจ  ตัวประกันหลายคนก็ถูกยิงในเหตุการณ์นี้เช่นกัน ในจำนวนนี้ได้เสียชีวิตถึง 2 คน  เจ.เจ.เคนนีลลีได้เล่าไว้ในหนังสือของเขาว่า ตัวประกันส่วนใหญ่บาดเจ็บเพราะถูกกระสุนปืนฝ่ายตำรวจที่มุ่งแต่จะระดมยิงคณะโจรเพียงอย่างเดียว มากกว่าที่จะถูกกระสุนปืนจากฝ่ายคณะโจรเคลลี